Batrachomatus

Batrachomatus er en slekt av biller i familien vannkalver (Dytiscidae).

Både imago og larvene lever i vann. De er avhengig av atmosfærisk luft for å leve, og den henter de i vannoverflaten.

Vannkalver er rovdyr både som larve og imago.

Utseende 
Middelsstore, avlange, blankt kullsvarte vannkalver, kan ha gule striper på dekkvingene. Hodet er bredt skovlformet, fasettøynene ganske små.

Levevis 
Alle vannkalvene lever i vann både som larver og som voksne. Det eneste stadiet som er på land er puppestadiet: når larven er fullt utvokst, kryper den på land, graver ut et kammer i jorden e.l. og forvandler seg til en puppe. De voksne vannkalvene flyr godt og kan derfor påtreffes et stykke fra vannet. Artene i denne slekten lever mellom tett vegetasjon i stillestående ferskvann.

Utbredelse 
Slekten er utbredt i Australia.

Systematisk inndeling 

 Ordenen biller, Coleoptera
 Underordenen Adephaga
 Overfamilien Caraboidea
 Familien vannkalver Dytiscidae Leach, 1815
 Underfamilien Matinae van den Branden, 1885
 Slekten Batrachomatus Clark, 1863 
 Batrachomatus daemeli (Sharp, 1882)
 Batrachomatus larsoni Hendrich, 2013
 Batrachomatus nannup (Watts, 1978)
 Batrachomatus wilsoni (Mouchamps, 1964)
 Batrachomatus wingii Clark, 1863

Referanser

Eksterne lenker 
 Atlas of Living Australia - Batrachomatus 
 

Vannkalver
Biller formelt beskrevet i 1863
Australias insekter
Dyr formelt beskrevet av Hamlet Clark